Η εμπειρία της διαχείρισης της πανδημίας Covid-19 στην Πρωτοβάθμια Φροντίδα Υγείας: Μια ποιοτική έρευνα με ομάδες εστίασης σε επαγγελματίες υγείας
Creators: name: Τριανταφυλλοπούλου, Κορίνα Μαρία Γεωργίου
Publisher: name: Aristotle University of Thessaloniki
Year: 2023
Subjects: Πρωτοβάθμια φροντίδα υγείας
Ποιότητα στη φροντίδα υγείας
Ποιοτική έρευνα
Primary health care
Quality in Healthcare
Qualitative research

description: Εισαγωγή: Η αντιμετώπιση της πανδημίας Covid-19 ήταν μια μεγάλη πρόκληση για την Πρωτοβάθμια Φροντίδα Υγείας (ΠΦΥ), που επιφορτίστηκε ένα σημαντικό κομμάτι της διαχείρισής της στην κοινότητα. Η εμπειρία της πανδημίας από την οπτική των επαγγελματιών υγείας που εργάζονται στην ΠΦΥ είναι εξαιρετικά σημαντικό να διερευνηθεί προκειμένου να αξιοποιηθούν τα μαθήματα από τη διαχείρισή της στη βελτίωση της ποιότητας της παρεχόμενης ΠΦΥ στην εποχή μετά την πανδημία. Σκοπός: Να διερευνηθεί «μέσα από τα μάτια» επαγγελματιών της ΠΦΥ, η εμπειρία διαχείρισης της πανδημίας Covid-19, προκειμένου να καταγραφεί το πιθανό θετικό, ή και αρνητικό αποτύπωμά της. Υλικό και μέθοδος: Πρόκειται για μια ποιοτική έρευνα στην οποία χρησιμοποιήθηκε η μέθοδος των ομάδων εστίασης (focus groups). Προσκλήθηκαν να συμμετάσχουν προαιρετικά επαγγελματίες υγείας (ιατροί, νοσηλευτές, επισκέπτες υγείας) που εργάζονται στο Κέντρο Υγείας Πατησίων στην Αθήνα, μετά από υπογραφή του Εντύπου Συγκατάθεσης κατόπιν Ενημέρωσης της μελέτης. Υλοποιήθηκαν τέσσερις ομάδες εστίασης, που βιντεοσκοπήθηκαν μέσω της ηλεκτρονικής πλατφόρμας zoom. Για την ανάλυση των δεδομένων, ακολουθήθηκε η μέθοδος της θεματικής ανάλυσης περιεχομένου. Αποτελέσματα: Συμμετείχαν συνολικά 24 επαγγελματίες υγείας (έντεκα ιατροί, επτά νοσηλευτές και έξι επισκέπτες υγείας), μέσης ηλικίας 40,1 ετών (±12,3, ελάχιστο 28- μέγιστο 67) και γυναίκες σε ποσοστό 91,7% (ν=22). Σχετικά με το θετικό αποτύπωμα της πανδημίας αναδείχθηκαν οι ακόλουθες έξι θεματικές ενότητες: 1. Ανάδειξη του ρόλου της ΠΦΥ και των επαγγελματιών υγείας που δραστηριοποιούνται σε αυτή, 2. Επιτάχυνση της ψηφιοποίησης των παρεχόμενων υπηρεσιών, 3. Προσλήψεις επαγγελματιών υγείας, 4. Ευαισθητοποίηση του πληθυσμού σε θέματα πρόληψης, 5. Ενίσχυση της ομαδικότητας, 6. Επαναπροσδιορισμός αξιών και εκτίμηση των «αυτονόητων». Το αρνητικό αποτύπωμα συνοψίστηκε στις ακόλουθες τρείς θεματικές ενότητες: 1. Δυσαρέσκεια και κόπωση των επαγγελματιών υγείας, 2. Κοινωνική διάσπαση μεταξύ εμβολιασμένων και ανεμβολίαστων και 3. Ζητήματα ασφάλειας ασθενών. Οι προτάσεις των συμμετεχόντων για τη βελτίωση της ποιότητας περιλάμβαναν τα ακόλουθα: 1. Καλύτερη στελέχωση της ΠΦΥ με προσωπικό, 2. Βελτίωση των υποδομών και αναβάθμιση του διαγνωστικού και ηλεκτρονικού εξοπλισμού, 3. Καλύτερη εκπαίδευση του προσωπικού σε θέματα της ψηφιοποίησης της υγείας, 4. Καλύτερη εκπαίδευση των ασθενών για τη χρήση της άυλης συνταγογράφησης και των ιατρικών υπηρεσιών από απόσταση, 5. Επιδίωξη της ισότιμης αντιμετώπισης των επαγγελματιών υγείας, μέσα από ανάλογες συμβάσεις εργασίας και 6. Μεγαλύτερη διείσδυση της ΠΦΥ στην κοινότητα με ενίσχυση του ρόλου της στην αγωγή υγείας. Συμπεράσματα: Η πανδημία Covid-19 μέσα από το θετικό αποτύπωμά της φαίνεται να δημιουργεί ευνοϊκές συνθήκες για ουσιαστική ενδυνάμωση και αναδιάρθρωση της ΠΦΥ στη χώρα μας, μιας και έχει συμβάλει στην ανάδειξη του ρόλου της στην πληθυσμιακή υγεία. Ωστόσο, προκειμένου να διασφαλιστεί η παροχή υψηλής ποιότητας υπηρεσιών ΠΦΥ, ιδιαίτερη έμφαση θα πρέπει να δοθεί σε θέματα στελέχωσης, συνεχιζόμενης εκπαίδευσης, διασφάλισης της σωματικής και ψυχικής ευεξίας των επαγγελματιών υγείας, αλλά και στην πολύπλευρη αντιμετώπιση νέων ζητημάτων ασφάλειας ασθενών, που ανακύπτουν από την εφαρμογή των νέων ψηφιακών υπηρεσιών.
description: Introduction: Coping with the Covid-19 pandemic brought significant challenges to Primary Health Care (PHC), which was entrusted with a significant part of its management in the community. The experience of the pandemic from the perspective of health professionals in PHC is extremely important to explore to leverage lessons from its management in order to improve the quality of PHC provided in the post-pandemic era. Aim: To investigate "through the health professionals’ eyes" the experience of managing the Covid-19 pandemic in PHC, searching for its possible positive or negative impact. Material and method: This is a qualitative study in which the method of focus groups was used. Health professionals (physicians, nurses, health visitors) working at the Patisia Health Center in Athens were invited to participate voluntarily, after signing the Informative Consent Form of the study. Four focus groups were conducted and videotaped via the online zoom platform. The qualitative data were analysed with the method of thematic content analysis. Results: A total of 24 health professionals participated (eleven physicians, seven nurses and six health visitors), with a mean age 40.1 years (±12.3, min. 28- max. 67) and 91.7% (n=22) women. Regarding the positive impact of the pandemic the following six themes emerged: 1. Highlighting the role of PHC and of the health professionals in PHC, 2. Accelerating the digitization of the provided health services provided, 3. Recruitment of health professionals, 4. Raising awareness of the population on prevention issues, 5. Strengthening teamwork, 6. Redefining values and assessing the "taken for granted". The negative impact of the pandemic was summarized in the following three themes: 1. Health professional dissatisfaction and fatigue, 2. Social divide between vaccinated and unvaccinated, and 3. Patient safety issues. The participants' suggestions for improving the quality in PHC services included: 1. Hiring more health workers in PHC, 2. Improvement of infrastructure and upgrading of diagnostic and electronic equipment, 3. Better training of staff on health digitization issues, 4. Better training of patients for the use of e-prescriptions and medical services from a distance, 5. Pursuit of equal treatment of health professionals, through similar employment contracts, and 6. Greater penetration of PHC in the community by strengthening its role in health education. Conclusion: The Covid-19 pandemic, through its positive impact, seems to create favorable conditions for substantial strengthening and restructuring of the PHC in Greece, since it has contributed to highlighting its role in population health. However, to achieve the provision of high-quality PHC services, special emphasis should be placed on ensuring the physical and mental well-being of health professionals, but also on the multifaceted management of new patient safety issues arising from the implementation of new digital services.